Държавен вестник, бр. 97, 2009 г., стр. 41

БРОЙ  97	
Д Ъ Р Ж А В Е Н  В Е С Т Н И К 	
СТР.  41  
b) неприкосновеност на техните служебни 
книжа и документи, както и други служебни 
материали, които са свързани с изпълнение на 
функциите на Секретариата;
c) освен ако те са аржентински граждани 
или лица с постоянно местожителство в  Ре­
публика Аржентина, същото освобождаване 
от ограничения по отношение на валутата 
и валутния обмен, каквото се предоставя на 
представители на чуждестранно правителство 
с временна мисия в Аржентина от името на 
това правителство; и
d) освен ако те са аржентински граждани 
или лица с постоянно местожителство в Репуб­
лика Аржентина, имунитет от личен арест и 
задържане и от изпълнителни действия срещу 
личния им багаж.
Член 19
Визи
1. Всички лица, имащи официална работа 
със Секретариата (а именно делегати и членове 
на тяхното семейство, живеещи заедно с тях, 
членове на персонала на Секретариата и всеки 
член на техните семейства, живеещ с тях, и 
експертите, посочени в член 18 по-горе), имат 
право да влизат, да пребивават и да напускат 
Република Аржентина.
2. Правителството предприема всички мерки, 
необходими за улесняване влизането в Репуб­
лика Аржентина, престоя на нейна територия 
и напускането є на всички лица, посочени в 
ал. 1 по-горе. Когато се изискват визи, те се 
предоставят без чакане или забава и безплатно 
при представяне на удостоверение, че лицето, 
искащо виза, е лице, посочено в ал. 1 по-
горе. В допълнение правителството улеснява 
пътуването на такива лица на територията на 
Република Аржентина.
Член 20
Сътрудничество
Секретариатът постоянно изцяло си сътруд­
ничи със съответните власти, за да предотврати 
каквото и да е нарушаване на привилегиите, 
имунитетите и улесненията, предвидени в 
това споразумение. Правителството си запаз­
ва суверенното право да предприема разумни 
мерки за опазване на сигурността. Нищо в 
това споразумение не пречи на прилагането на 
законите, необходими за опазване на здравето 
и налагане на карантина, или по отношение 
на Секретариата и неговите служители – на 
законите, отнасящи се до обществения ред.
Член 21
Уведомление за назначения, лични карти
1. Консултативното съвещание по Договора 
за Антарктика уведомява правителството за 
назначаването на изпълнителен секретар и 
датата, от която той или тя заема или осво­
бождава поста.
2. Секретариатът уведомява правителството, 
когато член на персонала заема или напуска 
неговия/нейния пост или когато експерт започне 
или приключи проект или задача.
3. Секретариатът изпраща два пъти годишно 
на правителството списък на всички експерти 
и членове на персонала и членовете на техните 
семейства, живеещи заедно с тях в Република 
Аржентина. Във всеки отделен случай Секрета­
риатът посочва дали тези лица са аржентински 
граждани или лица с постоянно местожителство 
в Република Аржентина.
4. Колкото е възможно по-скоро след уве­
домяването за тяхното назначаване, правител­
ството издава на всички членове на персонала и 
експерти карта, носеща снимка на притежателя, 
указваща, че той/тя са членове на персонала 
или експерти, в зависимост от случая. Тази 
карта се приема от съответните власти като 
доказателство за самоличност и назначение. 
На членовете на техните семейства, живеещи 
заедно с тях, също се издава карта за самолич­
ност. Когато член на персонала  или експерт 
приключи своята служба, Секретариатът връща 
на правителството неговата/нейната карта за 
самоличност заедно с картите за самоличност, 
издадени на членовете на неговото/нейното 
семейство, живеещи заедно с тях. 
Член 22
Консултации
Правителството и Секретариатът като орган 
на КСДА провеждат консултации по искане 
на кой да е от тях по въпроси, възникнали по 
споразумението. Ако какъвто и да е въпрос не 
бъде решен своевременно, Секретариатът го 
отнася до КСДА.
Член 23
Изменение и допълнение
Това споразумение може да бъде изменено 
и допълнено със споразумение между прави­
телството и КСДА.
Член 24
Уреждане на спорове
Всеки спор, възникнал по тълкуването или 
прилагането на това споразумение, се урежда 
чрез консултации, преговори или по какъвто 
и да е друг взаимно приемлив начин, който 
може да включва възможност за задължителен 
арбитраж.
Член 25
Влизане в сила и прекратяване
1. Споразумението влиза в сила от неговото 
подписване.
2. Това споразумение може да бъде прекра­
тено с писмено уведомление от всяка страна. 
Прекратяването влиза в сила две години след 
получаване на такова уведомление, освен ако 
е договорено друго.
Съставено в Мадрид на 16 юни 2003 г. на 
английски, френски, руски и испански език, 
като всички текстове имат еднаква сила.
13039